Document ID: 32009R0579

KOMISIJAS REGULA (EK) Nr. 579/2009
(2009. gada 2. jūlijs),
ar ko nosaka papildu daudzumu ĀKK valstu un Indijas izcelsmes niedru jēlcukura piegādei rafinēšanas uzņēmumiem laikā no 2008. gada 1. oktobra līdz 2009. gada 30. septembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 153. panta 4. punktu saistībā ar tās 4. pantu,
tā kā:
(1)
Regulas (EK) Nr. 1234/2007 153. panta 4. punktā ir noteikts, ka tiek apturēta ievedmuitas piemērošana tāda niedru jēlcukura papildu daudzumam, kura izcelsme ir minētās regulas XIX pielikumā norādītajās valstīs un kas vajadzīgs, lai 2008./2009. tirdzniecības gadā nodrošinātu pietiekamu piegādi Kopienas rafinēšanas uzņēmumiem.
(2)
Papildu daudzums jāaprēķina saskaņā ar 19. pantu Komisijas 2006. gada 28. jūnija Regulā (EK) Nr. 950/2006, ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem (2), pamatojoties uz Komisijas veikto jēlcukura piegādes bilances prognozi. 2008./2009. tirdzniecības gadam piegādes bilance liecina par to, ka Kopienas rafinēšanas uzņēmumu vajadzību segšanai jāimportē papildu daudzums jēlcukura.
(3)
Lai nodrošinātu pietiekamu jēlcukura piegādi Kopienas rafinēšanas uzņēmumiem atbilstīgi to parastajām piegādes vajadzībām, papildu daudzums ir jāsadala starp trešām valstīm tādā veidā, lai nodrošinātu pilnīgu piegādi. Tiek uzskatīts par lietderīgu Indijai saglabāt sākotnējo daudzumu - 10 000 tonnas. Attiecībā uz pārējām piegādes vajadzībām jānosaka vispārējs daudzums ĀKK valstīm, kas ir kopīgi apņēmušās savā starpā sadalīt piešķirto daudzumu tā, lai nodrošinātu pietiekamu piegādi rafinēšanas uzņēmumiem.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Laikposmā no 2008. gada 1. oktobra līdz 2009. gada 30. septembrim Regulas (EK) Nr. 1234/2007 153. panta 4. punktā norādītā rafinēšanai paredzēta jēlcukura ar KN kodu 1701 11 10 ievedumu papildu daudzums ir:
a)
127 547 tonnas, kas izteiktas baltā cukura ekvivalentā un kura izcelsmes valsts ir kāda no Regulas (EK) Nr. 1234/2007 XIX pielikumā norādītajām valstīm, izņemot Indiju;
b)
10 000 tonnas Indijas izcelsmes cukura, kas izteiktas baltā cukura ekvivalentā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 2. jūlijā

Labels: 3
17
18
6